OpenLLM-France/wikimedia huggingface dataset:
# C.D. Broad

Charlie Dunbar Broad, més conegut com a C.D. Broad (Harlesden, Middlesex, 30 de desembre de 1887 − 11 de març de 1971) va ser un epistemòleg anglès, historiador de la filosofia, filòsof de la ciència, filòsof moral. Va escriure molt sobre els aspectes epistemològics de la recerca psicològica i sobre l'avaluació de l'argumentació en una discussió científica o filosòfica.
Al llibre Ethics and the History of Philosophy (Ètica i la Història de la Filosofia) el 1952 va introduir els termes filosòfics «causalitat ocurrents» i «causalitat no-ocurrent» que va esdevenir la base dels conceptes actuals d'«agent causal» i «esdeveniment causal», que són distincions en els debats sobre el lliure albir llibertari.
| « | I believe that what can be said at all can be said simply and clearly in any civilized language or in a suitable system of symbols, and that verbal obscurity is almost always a sign of mental confusion. | Crec que el que en absolut es pot dir, es pot dir de manera senzilla i clara en qualsevol llenguatge civilitzat o en un sistema de símbols adequat, i que l'obscuritat verbal és gairebé sempre un signe de confusió mental. | » |
| — C.D. Broad, 1924, ||||

## Vida personal

Broad era obertament homosexual en un temps quan això era il·legal a Anglaterra. El març de 1958, amb els seus companys filòsofs A.J. Ayer i Bertrand Russell, l'escriptor J.B. Priestley i 27 persones més van enviar una lletra a The Times on instaven a descriminalitzar la homosexualitat.

## Obres destacades

* Scientific Thought [El Pensament Científic], 1923.
* The Mind and Its Place in Nature [La ment i el seu lloc en la naturalesa], 1925.
* Examination of McTaggart's philosophy [Anàlisi de la Filosofia de McTaggart], 1933.
* Determinism, interdeterminism and libertarianism [Determinisme, indeterminisme i llibertarisme], 1933.
* Ethics and the History of Philosophy [Ètica i la Història de la Filosofia]. 2000, 1952.

## Referències

* ↑ «Charlie Dunbar Broad». Gran Eenciclopèdia Catalana. Grup Enciclopèddia. [Consulta: 4 gener 2023].
* 1 2 «Charlie Dunbar Broad» (en anglès). Trinity College Chapel. [Consulta: 4 gener 2023].
* ↑ «Critical and Speculative Philosophy». A: John Nenry Muirhead (ed.). Contemporary British Philosophy: Personal Statements (first Series) (en anglès). Allen & Unwin, 1924.

## Bibliografia

* van Inwagen, Peter «How to Think about the Problem of Free Will». The Journal of Ethics, 12, 3/4, 2008, pàg. 327–341. ISSN: 1382-4554.

## Enllaços externs

* Chrucky, Andrew. «Philosophical Alternatives from C.D. Broad» (en anglès). Digital Text International. [Consulta: 4 gener 2023].
* «C.D. Broad» (en anglès). Information Philosopher.
# Dak-bokkeum-tang

Dak-bokkeum-tang (coreà: 닭볶음탕 o 닭볶음湯) o dak-dori-tang (coreà: 닭도리탕), traduïble com estofat de pollastre picant, és un plat tradicional coreà semblant al jjim o al jorim que s'elabora bullint trossos de pollastre amb verdures i espècies. Els ingredients de vegades es sofregeixen abans de fer-los bullir.
La recepta varia arreu de la península coreana. Els ingredients comuns inclouen patates, pastanagues, pebrots verds i vermells, pebrots vermells secs, cebollins, cebes, alls, gingebre, gochujang (pasta de xile), gochutgaru (xili en pols), salsa de soja i oli de sèsam.

## Referències

* ↑ National Institute of Korean Language. «주요 한식명(200개) 로마자 표기 및 번역(영, 중, 일) 표준안» (PDF) (en coreà), 30-07-2014. [Consulta: 19 febrer 2017].
* ↑ «dak-bokkeum-tang» (en coreà). Standard Korean Language Dictionary. National Institute of Korean Language. Arxivat de l'original el 27 d’octubre 2018. [Consulta: 8 abril 2017].
* ↑ «dak-bokkeum-tang» (en coreà). Doopedia. Doosan Corporation. [Consulta: 8 abril 2017].
# Hisataka Okamoto

Hisataka Okamoto (Japó, 14 de desembre de 1933), és un exfutbolista japonès.

## Selecció japonesa

Hisataka Okamoto va disputar 5 partits amb la selecció japonesa.

## Enllaços externs

* Japan National Football Team Database
# Can Vila (Mollet del Vallès)

Can Vila és un monument protegit com a bé cultural d'interès local a Gallecs (Mollet del Vallès, Vallès Oriental).

## Descripció

L'estructura de l'edifici, formada per un cos principal rectangular, està feta per murs de càrrega de paredat comú. La coberta, a dues vessants i carener perpendicular a la façana principal, està construïda amb bigues i cabirons de fusta i teula àrab a l'exterior. Destaca el magnífic portal adovellat de mig punt i tres finestres a cada planta.

## Història

És un edifici originari del segle xvi. Conserva d'aquesta època dues finestres amb brancals, ampit i llinda de pedra amb un escut. L'ús original és de masia, habitatge amb dependències pel treball del camp. Aquest ús es manté actualment però amb menor activitat, ja que es tracta d'una propietat pública com és l'espai de Gallecs. L'estat de conservació és acceptable pel que fa als elements verticals, els horitzontals presenten majors deficiències.
És un edifici amb un clar valor tipològic i de gran qualitat constructiva, podria usar-se com equipament social.
El Pla Especial de Protecció del Patrimoni Arquitectònic de Mollet del Vallès, aprovat provisionalment el 1984 la incorporava com un element a protegir.

## Referències

* «Can Vila». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 abril 2012].

## Enllaços externs

* Can Vila Arxivat 2016-03-03 a Wayback Machine., informació de l'Ajuntament
# Apple M2

El M2 és un system on a chip (SoC) basat en l'arquitectura ARM dissenyat per Apple Inc. per a la línia d'ordinadors Mac i tauletes iPad, usat com a unitat de processament central (CPU). M2 és el successor del M1 i segona generació en l'arquitectura ARM. Va ser anunciat el 22 de junt del 2022 i s'implementa al MacBook Air (M2, 2023) i MacBook Pro (13 polzades, M2, 2023). L'M2 està fabricat per l'empresa TSMC en tecnologia de 5nm i conté 20 mil milions de transistors, un 25% més que la versió anterior M1. Memòria fins a 24 GB de RAM, 8 nuclis de CPU i 10 nuclis de GPU.
Comparativa entre M1 i M2:
| Paràmetre | M1 | M2 |
| Tecnologia | 5nm | 5nm de 2ª generació |
| Nuclis CPU | 8 | 8 |
| Nuclis GPU | 7/8 | 8/10 |
| NPU | 11 TeraFLOPS | 15,8 TOPS |
| Memòria RAM | 16 GB LPDDR4X | 24 GB LPDDR5 |
| Amplada Banda memòria | 68 GBps | 100 GBps |
| Freqüència CPU | màx 3,2 GHz | màx 3,4 GHz |
| Paràmetre | M2 Pro | M2 Max |
| Tecnologia | 5nm de 2ª generació | 5nm de 2ª generació |
| Nuclis CPU | 12 | 16 |
| Nuclis GPU | 32 | 32 |
| NPU | | |
| Memòria RAM | | |
| Amplada Banda memòria | | |
| Freqüència CPU | | |
| Paràmetre | M2 Ultra | M2 Extrem |
| Tecnologia | 5nm de 2ª generació | 5nm de 2ª generació |
| Nuclis CPU | 24 | 48 |
| Nuclis GPU | 48/64 | 96/128 |
| NPU | | |
| Memòria RAM | | |
| Amplada Banda memòria | | |
| Freqüència CPU | | |

## Referències

* ↑ published, Alex Wawro Contributions from Tony Polanco. «Apple M2 chip — New feature, specs and everything we know so far» (en anglès). https://www.tomsguide.com,+07-06-2022.+[Consulta: 13 juny 2022].
* ↑ «Apple M2 Release Date, Specifications, Price and Benchmarks» (en anglès). https://cpuninja.com,+08-06-2022.+[Consulta: 13 juny 2022].
* ↑ «Apple Plans 15-Inch MacBook Air for 2023 and New 12-Inch Laptop» (en anglès). Bloomberg.com, 09-06-2022.
* ↑ «Apple M2 vs Apple M1 - Benchmark, comparison and differences» (en anglès). https://www.cpu-monkey.com.+[Consulta: 13 juny 2022].
* ↑ «Apple M2 series of chipset may feature an Extreme model with 48 CPU and 128 GPU cores» (en anglès). https://www.gsmarena.com.+[Consulta: 3 octubre 2022].
# Caluquembe

Caluquembe és un municipi de la província de Huíla, creat en 1965. Té una extensió de 3.074 km² i 169.420 habitants segons el cens de 2014. Comprèn les comunes de Sandula, Calepi i Negola. Limita al nord amb el municipi de Ganda, a l'est amb els municipis de Caconda, Chicomba i Matala, al sud amb el municipi de Quipungo i a l'oest amb els municipis de Cacula, Quilengues i Chongoroi.

## Referències

* ↑ Caluquembe al cens d'Angola
* ↑ «Huíla: Aumentam casos de doenças respiratórias em Caluquembe», 25-07-2016. Arxivat de l'original el 2016-10-12. [Consulta: 11 abril 2017].
# BB de l'Orada

BB de l'Orada (BB Dor) és un variable cataclísmica o semblant a nova que és un sistema d'estrella binari compost d'un nan vermell i un nan blanc.

## Referències

* 1 2 3 4 5 6 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: VizieR Online Data Catalog: UCAC4 Catalogue (Zacharias+, 2012). Autor: Arne Henden. Llengua del terme, de l'obra o del nom: anglès. Data de publicació: juliol 2012.
* ↑ Watson, Christopher. «BB Doradus». AAVSO Website. American Association of Variable Star Observers, 24-02-2012. [Consulta: 5 novembre 2014].
# Dakhla-Oued Ed-Dahab

La regió de Dakhla-Oued Ed Dahab (àrab: الداخلة - وادي الذهب, ad-Dāẖla - Wādī aḏ-Ḏahab; amazic: ⴷⴰⵅⵍⴰ-ⵡⴰⴷ ⴷⴰⵀⴰⴱ) és una de les dotze noves regions del Marroc després de la reforma administrativa de 2015. La seva extensió i població és idèntica a la de l'antiga regió d'Oued Ed-Dahab-Lagouira (àrab: وادي الذهب لكويرة, Wādī aḏ-Ḏahab Lagwīra). La seu és a Dakhla (antiga Villa Cisneros). Té una superfície de 142.865 km² i una població de 142.955 habitants.
Aquesta regió es troba ocupada pel Marroc gairebé íntegrament, sent part integrant del territori per descolonitzar del Sàhara Occidental. El Marroc la considera una de les seves setze regions, el Front Polisario i altres grups sahrauís independentistes afirmen que forma part de la República Àrab Sahrauí Democràtica. Les Nacions Unides i molts estats no reconeixen ni la sobirania marroquina ni l'autodeclarada república sahrauí.

## Subdivisions

* la província d'Auserd
* la província d'Oued Ed-Dahab

## Referències

* ↑ «Décret n°2.15.40 du 20 Février 2015, fixant le nombre des régions, leurs dénominations, leurs chefs-lieux ainsi que les préfectures et provinces qui les composent, publié au Bulletin Officiel n° 6340 du 05 Mars 2015». Arxivat de l'original el 2015-05-18. [Consulta: 10 juliol 2021]. que entrarà en vigor en la mateixa data que el decret preveu a l'article 77 de la Llei orgànica Nº 59-11 sobre l'elecció dels membres del consell de les col·lectivitats locals.

## Enllaços externs

* Dades de les regions del Marroc a Gazetteer.de (en francès)
* Portal oficial de la regió Arxivat 2009-02-02 a Wayback Machine.
# Can Vila (Artés)

Can Vila és una masia del municipi d'Artés (Bages) inclosa en l'Inventari del Patrimoni Arquitectònic de Catalunya.

## Descripció

És una construcció civil, una masia de planta irregular atesa les múltiples ampliacions a partir del cos original format per una planta basilical. Orientada a migdia l'actual façana és la part més moderna del conjunt formada per un cos rectangular amb una galeria porticada i finestrals esvelts d'arc de mig punt. En aquesta façana hi ha la porta principal que dona a un pati tancat. Una torratxa a manera de campanar rematada per merlets i de planta quadrangular il·lumina l'escala interior. A ponent i a tramuntana i a les façanes més antigues de tota la construcció amb la pedra sense arrebossar.
La Capella de santa Fe està adossada al mas de Can Vila o Vila d'en Solé. La façana està formada per un portal d'arc ogival, una rosassa, i la part superior acabada en forma triangular i dos pinacles; tot el conjunt és adornat amb elements neogòtics. L'única paret lateral que no queda integrada en l'estructura del mas no té cap obertura i és on es troba el campanar. A l'interior, d'una nau de planta rectangular, també s'hi accedeix des de la casa. La nau té tres arcs ogivals formats per columnetes molt fines, capitells corintis i una petita cornisa a l'altura dels capitells. Acaba amb un absis la part superior del qual és pintada de blau amb estrelletes daurades i conté 5 vidrieres molt malmeses amb figures de sants. A la part posterior de la nau hi ha un cor amb la barana decorada amb figuracions flamígeres i una petita rosassa.

## Història

La masia de Can Vila és documentada des del S.XVI; concretament és esmentat "Valenti Vila" en el Fogatge de l'any 1553 dins la parròquia i terme d'Artés. La gran masia o casa residencial de Can Vila té annexa una capella neogòtica dedicada a Sta. Fe; la capella igual que la façana de migdia són obres del segle xix inspirades en el corrent historicista i medievalista. Darrerament la masia de Can Vila fou cedida pels seus propietaris, igual que totes les terres, a la parròquia d'Artés per a obres benèfiques. La parròquia cedí els terrenys per formar el Polígon Industrial. Avui la masia resta com a Casal del Poble.

## Referències

* 1 2 3 «Can Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].
# María Abradelo

María Abradelo (Madrid, 10 d'octubre de 1969) és el nom artístic de María Emilia Abradelo Patton, una presentadora de televisió, actriu i cantant madrilenya. Criada al si d'una família d'artistes, és filla de la cantant Isabel Patton. i del cap de Programació de RTVE, Ángel Abradelo.

## Presentadora de televisió

María Abradelo comença la seua carrera artística a la televisió andalusa Canal Sur com a presentadora del programa "Para que veas" amb la seua germana Romy Abradelo. Després passa per sèries de TVE com "Cine por un tubo" o "Tango". El 1991 és contractada com hostessa en el programa "Un, dos, tres... responda otra vez" de Chicho Ibáñez Serrador, on roman dues etapes. En l'estiu de 1993 és fitxada per Telecinco per a presentar el programa karaoke "Ven a cantar" i després s'incorpora com presentadora fixa a la cadena en diversos espais.
El gènere televisiu del karaoke li valdria per a arribar a la televisió valenciana Canal 9 on presentaria durant tres anys (1996-1998) el programa "Canta canta" que viatjava pels pobles valencians convidant als seus veïns a participar en el karaoke. El programa d'emissió diària, amb 500 programes, li valgué a Abradelo per guanyar popularitat i consolidar-se com presentadora de TVV amb espais com el concurs "Manà manà" (1998-1999), un nou karaoke "Calor-Calor" (1999-2000), el programa infantil "Babalà Club" (1997-2004), el concurs musical d'emissió diària "El Picú" (2008) o diversos programes especials de Falles, gales de cap d'any, etc.
El 2005 participà com a concursant al reality de Telecinco "La Isla de los famosos".
Des del 2007 ha presentat diversos programes del productor José Luis Moreno per a televisions autonòmiques.

## Actriu

Com a actriu, Abradelo ha intervingut en sèries de TV com: "Hermanos de leche" (1994-1995) d'Antena 3, "Carmen y familia" o "La revista" de José Luis Moreno en TVE. També ha intervingut en espectacles com "Cinco minutos nada menos", amb Loreto Valverde i Jesús Cisneros, "El águila de fuego", amb María José Cantudo i Alberto Closas Jr. o "Cómo están las mujeres", amb Loreto Valverde i Carlos Lozano.
En cinema, ha intervingut en una coproducció mexicana de títol "La nena quiere irse a Londres" i ha participat en el film "Freedomless" de Xoel Pamos. En teatre ha protagonitzat "Yola" al costat de la seua germana Romy Abradelo i "Pantaleón y las visitadoras" al costat de Fernando Guillén i Carmen Grey.

## Cantant

Ha protagonitzat els musicals "La Magia de la Navidad" i "La Cenicienta Rockera".

## Referències

* ↑ «María Abradelo Pattón» (en castellà). El Economista.
* ↑ «María Abradelo» (en castellà). [Consulta: 11 febrer 2017].

## Enllaços externs

* Web oficial de María Abradelo
# Can Font (Canet de Mar)

Can Font és una obra de Canet de Mar (Maresme) protegida com a Bé Cultural d'Interès Local.

## Descripció

Es tracta d'un edifici entre mitgeres de planta baixa i dos pisos. A la planta baixa trobem la porta d'accés amb dos grans finestrals a banda i banda. Al primer pis hi ha un balcó corregut de pedra amb tres portes balconeres coronades amb una motllura en forma de frontó. Al segon pis també hi ha balcons, però independents l'un de l'altre amb baranes de ferro. La casa està coronada amb una balustrada. Destaca l'ús de la pedra de Girona treballada amb relleus en forma de fulla de palma. Això i el fet que es tracta d'una construcció de cert refinament indica que el propietari original fou un "americano".

## Referències

* ↑ «Can Font». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].
# Athinà Manukian

Athinà Manukian (armeni: Աթենա Մանուկյան, grec: Αθηνά Μανουκιάν; Atenes, 22 de maig del 1994) és una cantant armènigrega. Va començar la seva carrera musical el 2007 amb la participació en una caça de talent grega. L'any següent va participar en la preselecció grega del Festival de la Cançó d'Eurovisió Júnior, on va acabar en setè lloc. El 2011 va sortir la seva primera cançó Party Like A Freak, que va ser un èxit a Grècia i per la qual va rebre un disc d'or. El 2020 va guanyar a la preselecció armènia del Festival de la Cançó d'Eurovisió i, en cas de no haver sigut cancel·lat per la pandèmia per coronavirus de 2019-2020, hauria representat el país caucàsic a la ciutat neerlandesa de Rotterdam, amb la cançó Chains on You.

## Referències

* ↑ «It’s Athena Manoukian for Armenia!» (en anglès). Eurovision.tv, 15-02-2020. [Consulta: 18 febrer 2020].
# Pablo Rodríguez Guede

Pablo Rodríguez Guede (Maceda, Galícia, 24 de juny de 1993) és un ciclista espanyol de la modalitat de cross-country olímpic o XCO. Actualment, és corredor de l'equip BH Templo Cafés, dirigit per Carlos Coloma. Participa a la UCI Mountain Bike World Cup en totes les seves edicions.
Pablo Rodríguez en la seva primera temporada elit, va sorprendre amb un podi (bronze) a la UCI Mountain Bike World Cup de Vallnord (2016). Arribava a la categoria elit habent-se proclamat subcampió de la UCI Mountain Bike World Cup Sots-23 l'any 2015. Tot i així, els resultats posteriors no van ser els seus desitjats.

## Referències

* ↑ Ribas, Miquel. «Pablo Rodríguez ficha por el BH Templo Cafés de Carlos Coloma» (en castellà), 28-11-2019. [Consulta: 2 maig 2021].
* ↑ Archives, Cycling. «Pablo Rodríguez Guede» (en anglès). [Consulta: 2 maig 2021].
# Dakillah

Dakillah, Dak1llah o Dakillah warapp, també coneguda com La NumberOne, és una cantant de música urbana, rap i trap argentina. S'inicià en batalles de rap al carrer a dotze anys. Després, el 2017 començà a gravar diverses cançons que penjà a la plataforma Youtube. D'entre les seves cançóns destaca «NumberOne» que superà els cinc milions de reproduccions a Youtube. Fou telonera de la banda de rock argentina Babasónicos.
Despertà polèmica per les xarxes socials i diversos diaris locals pel fet que acusà el campió del concurs argentí Bailando (2018) Juliàn Serrano tot dient que aquest l'hauria agredit durant una festa.

## Referències

* ↑ «Dak1llah apuesta al baile» (en castellà). Arxivat de l'original el 2019-01-08. [Consulta: 7 gener 2019].
* ↑ ElPais. «La cantante Dakillah acusó al campeón del "Bailando" de violencia; él respondió» (en castellà). [Consulta: 7 gener 2019].
* ↑ «Dakillah: "No hay nada más sensual que una piba que se sabe linda y se hace la maldita"» (en castellà). [Consulta: 7 gener 2019].
* ↑ «Dakillah: “Yo me siento gigante”» (en castellà). Arxivat de l'original el 2019-01-08. [Consulta: 7 gener 2019].
* ↑ «Quién es Dakillah Warapp, la estrella del trap que denunció a Julián Serrano» (en castellà). [Consulta: 7 gener 2019].
* ↑ «Julián Serrano fue acusado por la cantante Dakillah Warapp de agredirla en una fiesta: la respuesta del actor» (en castellà), 03-01-2019. [Consulta: 7 gener 2019].
* ↑ «Dakillah, Julián Serrano y Malena Narvay, envueltos en una confusa situación» (en castellà), 03-01-2019. [Consulta: 7 gener 2019].
# Hatti (llengua)

La llengua hatti és l'idioma extint que parlaven els hatti des del III mil·lenni aC. No es coneix cap document de parlants nadius sinó solament traduccions hitites o referències indirectes d'altres cultures. Per això el corpus que es posseeix és escàs i no permet afiliar l'hatti a cap família lingüística amb seguretat, encara que alguns estudiosos creuen que era una llengua caucàsica nord-occidental. A partir d'inscripcions bilingües i de la toponímia s'ha reconstruït part de la gramàtica i el funcionament d'aquesta llengua, com per exemple alguns casos, la formació del plural o l'ús dels afixos. La major part del vocabulari conservat pertany a l'esfera mitològica i religiosa hatti, que es va incorporar a la cultura hitita.

## Referències

* ↑ Akurgal, Ekrem – The Hattian and Hittite Civilizations; Publications of the Republic of Turkey; Ministry of Culture; 2001; 300 pages; ISBN 975-17-2756-1
* ↑ García Trabazo, José Virgilio. Textos religiosos hititas. Madrid: Trotta, 2002, p. 25. ISBN 8481645222.
# Bzovská Lehôtka

Bzovská Lehôtka és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1524.
# Mas Aloart (Vilobí d'Onyar)

Mas Aloart és un edifici del municipi de Vilobí d'Onyar (Selva). Es tracta d'una construcció de tipus basilical, amb vessants als laterals i cornisa catalana d'una sola filada de teules que està orientat al sud. Està situat dins d'un tancat que confronta amb un camí a l'esquerra i amb l'accés principal per la carretera d'entrada al nucli de Salitja. Forma part de l'Inventari del Patrimoni Arquitectònic de Catalunya.

## Descripció

La façana principal té un portal quadrangular amb llinda monolítica i a sobre una finestra quadrangular amb brancals i llinda de pedra amb la inscripció "16 PONS GABET 90", que és la data de construcció i el nom del propietari. La finestra del primer pis de la dreta també és de pedra i la resta d'obertures són simples. A les golfes trobem una galeria de tres arcs de mig punt i barana de gelosia de rajols. El parament és arrebossat i pintat de blanc amb un sòcol d'un metre d'arrebossat granulat de color vermellós. A la part del darrere hi ha una ampliació que pràcticament dobla l'espai d'un cos de planta rectangular amb coberta a dues vessants amb caiguda a laterals. En aquesta construcció més tardana totes les obertures són simples. Aquesta casa es troba en bon estat de conservació.

## Història

La finca sempre ha estat agrícola. Pertany a la família Aloart, abans Pons Gabet, tal com està inscrit a la llinda. Va canviar el nom per una pubilla. Cap a 1967-1968 es va fer una important reforma, fet pel qual s'ha conservat força bé.

## Referències

* 1 2 3 4 5 6 7 «Mas Aloart». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 octubre 2014].
# Campanar des Moros

El Campanar des Moros és un jaciment arqueològic del municipi de Montuïri, Mallorca. Està situat a la possessió des Rafal, molt a prop del poblat talaiòtic de Son Fornés.
Es constitueix d'una columna central d'un talaiot desaparegut, aquesta columna està formada per cinc grans blocs de pedra, que sumats arriben als quatre metres d'alçada, una dimensió força gran en comparació als talaiots que hi ha a les proximitats. El fet què hagi desaparegut el mur circular fa que sigui un jaciment singular a Mallorca, a més de que fou fotografiat al s.XIX pel reconegut arqueòleg Émile Cartailhac.

## Referències

* ↑ Guía arqueológica de Mallorca : desde la Prehistoria a la Alta Edad Media. Olañeta, 2007. ISBN 8476512279.

## Enllaços externs

* http://megalithic.co.uk/article.php?sid=34539
# PBL

PBL té els següents significats:
* Lliga russa de bàsquet (del seu nom en rus Профессиональная Баскетбольная Лига, transliterat Professionalnaia Basketbolnaia Liga), màxima competició de basquetbol a Rússia
* Premier Basketball League, lliga menor de basquetbol dels Estats Units
* Agència Neerlandesa d'Avaluació Ambiental (del seu nom en neerlandès Planbureau voor de Leefomgeving), institut d'investigació assessor del govern dels Països Baixos en temes de medi ambient
* Aprenentatge basat en problemes (del seu nom en anglès Problem-Based Learning), metodologia docent basada en el plantejament de problemes a grups d'estudiants
* Aprenentatge basat en projectes (del seu nom en anglès Project-Based Learning), metodologia docent basada en el desenvolupament de projectes per part dels estudiants
* Capa límit planetària (del seu nom en anglès Planetary Boundary Layer), part més baixa de l'atmosfera
Viccionari